A touz ces qui verront ces presentes lettres, je, Richarz de Monbeliart sires de Autigny, fais sauoir que je hay receu de religioux homme et honeste labbe de saint Estienne de Diyon cinquante liures de bons petiz tournois par raison de vnes lettres saelees de seaul de dit abbe et de seel de son couvent, es queles lettres il est contenuz que messires Hugues de Chastel baillay an guarde et en deppost cent et cinquante liures de tournois doubles au dit abbe, par quoi des dites cinquante liures tornois je quittois le deuant dit abbe et man teins pour bien paiez. En tesmoing de la quel chouse, je Richarz dessus nommez hai mis mon seaul pendant en ces presentes lettres donnees a Saulon le diemoinge deuant la natiuité saint Jehan Baptiste lan de grace mil trois cenz et dix.